Kaare Norum

Kaare Reidar Norum (1932–2019) var en norsk lege og ernæringsekspert. Han var professor ved Institutt for medisinske basalfag ved Universitetet i Oslo og var rektor ved Universitetet i Oslo fra 1999 til 2001.Kåre R. Norum 85 år - Aftenposten 24. desember 2017

 Utdannelse og akademisk karriere 
Norum var cand.med. fra Universitetet i Oslo (1958) og ble dr.med. ved samme universitet i 1966 med avhandlingen Enzymic acylation of carnitine. I 1973 ble han utnevnt til professor i medisin (ernæringsvitenskap) ved Det medisinske fakultet.

Norum publiserte over 300 arbeider.Ernæringsprofessor Kaare R. Norum er død - Aftenposten 22. november 2019 Hans forskning konsentrerte seg særlig om fettstoffer, kolesterol, vitamin A og ernæringspolitikk.

Han hadde en rekke verv i norske og internasjonale organisasjoner og ernæringsfora. Han var ekspert i ernæring/ernæringskonsulent for Verdens helseorganisasjon (WHO). I 2002 ledet han blant annet arbeidet med WHOs strategi Kosthold, fysisk aktivitet og helse etter invitasjon av WHOs daværende generaldirektør Gro Harlem Brundtland.Jan I. Pedersen og Wenche Barth Eide: En kostholdspioner - Kaare R. Norum er død - Klassekampen 13. desember 2019 Han var også leder av Statens ernæringsråd i perioden 1971–1998. 

Norum var medlem av Det akademiske kollegium som studentrepresentant i 1958. Senere var han bestyrer for Institutt for ernæringsforskning, prodekanus (1983–1985) og dekanus (1986–1988) ved det medisinske fakultet. Som dekanus var også medlem av Det akademiske kollegium. Han var rektor ved universitetet i Oslo fra 1999 til 2001.

Kaare Norum ble innvalgt i Det Norske Videnskaps-Akademi i 1986.

 Matprogrammer på NRK 
Norum laget en rekke fjernsynsproduksjoner om mat og ernæring sammen med Ingrid Espelid Hovig.

 Stortingskandidat 
Han var stortingskandidat for Venstre i Oslo i 2005.ssb.no   

 Priser og utmerkelser 
Han ble tildelt Anders Jahres medisinske pris for fremragende yngre forskere i 1972 og var formann for komiteen for Anders Jahres medisinske priser fra 1988 til 1995. I 1995 ble han tildelt prisen for god forskningsformidling ved Universitetet i Oslo.

Norum var kommandør av St. Olavs Orden (1999) og av Nordstjerneordenen. 

 Privatliv 
Han var gift med Dagmar Bakk fra 1955. 

 Referanser 

 Eksterne lenker 




Kategori:Norske medisinprofessorer
Kategori:Professorer ved Universitetet i Oslo
Kategori:Rektorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Mottakere av Universitetet i Oslos formidlingspris
Kategori:Kommandører av St. Olavs Orden
Kategori:Nordstjerneordenen
Kategori:Personer fra Oslo